Americká značka Microplane® ponúka pestrú paletu kuchynských pomocníkov určených najmä na strúhanie. V sortimente nájdete klasické aj štvorstranné strúhadlá a hromadu ďalších špeciálnych pomocníkov. Všetky produkty spája 40 rokov skúseností a ultra ostrá čepeľ z ušľachtilej nehrdzavejúcej ocele vyrábaná v USA jedinečnou metódou fotoleptania.
Strúhadlo jemné Professional
s protišmykovou gumovou koncovku
- 34,19 €
- na objednávku
Varianty produktu:
Ďalšie farby:
|Kód:||MI38004|
|Značka:||Microplane|
|Séria:||Microplane Professional|
|Farba / rozmery:||31,2 x 7,5 x 3 cm|
|Materiál:||
guma


nehrdzavejúca ušľachtilá oceľ
vhodné do umývačky riadu
So strúhadlami zo série Professional, ktoré sú celé z nehrdzavejúcej ocele, dosiahnete perfektné kulinárske výsledky za všetkých okolností. Nielen profesionálni šéfkuchári, ale aj zapálené gazdinky doladia s elegantnými a zároveň nevídane funkčnými strúhadlami amerického výrobcu Microplane® pripravované pokrmy do dokonalosti.Jemné strúhadlo vytvára veľmi delikátnu textúru ingrediencií. Zo surovín s vyšším obsahom vody, ako je napr. zázvor, cesnak alebo čerstvé chilli papričky, vzniká štruktúra podobná pyré. Pomocou tohto strúhadla jednoducho získate tenučké hoblinky kôry citrusových plodov (tzv. zest). Ušľachtilá aróma hľuzoviek zase povznesie lahodné domáce cestoviny s maslom a šalviou o stupeň vyššie. Stabilná protišmyková koncovka skvalitňuje používanie strúhadla na absolútne maximum.
- Strúhadlo na jemné rezančeky vhodné napr. na kôru citrusov
- Maximálne ostrá, extra široká strúhacia plocha s rozmerom 12,6 x 6 cm
- Zvládne nastrúhať tvrdý syr typu parmezán na nadýchanú hromádku
- Pri príprave dezertov ho využijete na čokoládu, pistácie, kokos či škoricu
- Tvrdé ingrediencie vrátane muškátového orieška premení takmer na prášok
- Veľmi ľahko vytvoríte jemné pyré z čerstvého zázvoru, chilli alebo cesnaku
- Protišmyková gumová koncovka umožní väčšiu stabilitu pri práci a ochranu pracovnej plochy
- Ostrosť strúhadla zabraňuje rozdrobovaniu a rozpadaniu potravín
- Účinné a presné strúhanie bez zbytočnej námahy a tlaku
- Ergonomická rukoväť je rovnako ako celé strúhadlo vyrobená z nehrdzavejúcej chirurgickej ocele
- Jednotlivé časti sú zvárané laserom kvôli výnimočnej pevnosti
- Trvale ostrá funkčná časť z kvalitnej z nehrdzavejúcej ocele vyrobenej v USA
- Možnosť zavesenia za praktické očko
- Jednoduché čistenie pomocou špongie/kefky pod tečúcou vodou
- Vhodné do umývačky riadu
- Vrátane ochranného obalu na bezpečné uloženie do zásuvky
Upozornenie: Vzhľadom na extrémne vysokú ostrosť strúhadiel odporúčame pre vašu bezpečnosť používať rukavice či chrániče prstov Microplane®!
Citrusová kôra – tipy:
- Na získanie citrusovej kôry vyberajte chemicky neošetrené citrusy
- Plody dobre umyte pod tečúcou studenou vodou
- Prstami zľahka očistite kôru od mastnoty a prípadných nečistôt
- Dôkladne osušte
- Strúhadlo typu zester šikmo oprite o pracovnú plochu a jemne strúhajte povrchovú citrusovú kôru
- Buďte opatrní, aby ste nezasiahli do horkastej bielej vrstvy šupky, ktorá sa nachádza tesne pod kôrou
- Plod postupne otáčajte, kým nezískate požadované množstvo kôry
- Strúhadlo môžete držať aj vo vzduchu a strúhať napr. rovno do misy so sladkým krémom
- Ideálne je využiť jemné hoblinky hneď po nastrúhaní, kým je kôra čerstvá a aromatická
- Plody bez kôry zúžitkujete na získanie lahodnej šťavy
- Strúhadlo očistite pomocou špongie pod tečúcou vodou
Spoľahlivosť, efektivita a precíznosť kuchynských pomocníkov sú požiadavky nielen zo strany profesionálov, ale aj hobby kuchárov. Vysoko kvalitný výsledok chuti a vzhľadu pokrmov sa totiž v dnešnej dobe očakáva aj od domácej kuchárskej alchýmie, ktorá sa stala posadnutosťou a celosvetovým spoločenským fenoménom.
Séria Professional predstavuje kombináciu neprekonateľnej funkčnosti, mimoriadnej trvanlivosti a jednoduchej elegancie. Jednotlivé časti týchto strúhadiel, celých z nehrdzavejúcej ocele, so zakrivenou funkčnou časťou, sú zvárané laserom, vďaka čomu sú veľmi pevné a odolné. Strúhadlá s niekoľkými typmi a hrubosťami funkčných častí sú vybavené praktickou protišmykovou gumovou koncovkou, ktorá ochráni pracovnú plochu pred poškodením a zaistí stabilitu strúhadla počas používania. Funkčná časť je rovnaká ako pri strúhadlách Gourmet, sériu Professional však odlišuje rukoväť z nehrdzavejúcej ocele s praktickým očkom na zavesenie.
Rodinná americká firma Microplane® so sídlom v Arkansase sa zameriava na výrobu revolučných, výnimočne ostrých kuchynských pomôcok od polovičky 90. rokov. Sortiment zahrňuje niekoľko desiatok strúhadiel určených na najrôznejšie použitie, ale na prvý pohľad najviac zaujmú úzke, podlhovasté strúhadlá Premium Classic. Na rozdiel od väčšiny konkurenčných produktov, ktoré sa vyrábajú lisovaním (zúbky sú rovnako silné ako zvyšok funkčnej časti, a preto nie sú také ostré), používa Microplane® proces fotoleptania, ktorý s maximálnou presnosťou zaostruje hranu každého jednotlivého zúbka strúhadla. Vznikajú tak absolútne precízne, dokonale funkčné produkty, ktoré vám uľahčia a zefektívňujú prácu v kuchyni každý deň.
Firmu v roku 1967 založili otec a starý otec súčasného výkonného riaditeľa firmy, ktorým je Chris Grace. Od pôvodného zamerania na výrobu počítačových komponentov sa spoločnosť prepracovala až k súčasnej ponuke kuchynských pomocníkov, produktov určených na starostlivosť o telo a bez veľkého prekvapenia tiež nástrojov na opracovávanie dreva. O poctivosti značky vypovedá aj nasledujúci výrok: "V skutočnosti je to o ľuďoch, ktorí stoja za procesom výroby, pracujú na strojoch a vyrábajú naše prémiové produkty. To sú naši hrdinovia."
KÓD VÝROBCA: 38004